AIŠKINAMASIS RAŠTAS

Dėl pritarimo susitarimui dėl projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ jungtinės veiklos (partnerystės) 2018 m. spalio 29 d. sutarties Nr. A14-509 pakeitimo

1. **Parengto tarybos sprendimo projekto tikslai ir uždaviniai:**

Susitarimas dėl projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ 2018 m. spalio 29 d. jungtinės veiklos (partnerystės) sutarties Nr. A14-509 pakeitimo rengiamas, vadovaujantis Jungtinės veiklos (partnerystės) sutarties 43, 44 punktais.

Sprendimo tikslas – pritarti projekto jungtinės veiklos (partnerystės) sutarties (toliau -Sutartis) pakeitimui (pridedama).

Šiuo pakeitimu tikslinami Jungtinės veiklos sutarties (toliau – Sutarties) 3 punktai:

1. padidinamas Sutarties 3.1. punkte nurodytas projekto stebėsenos rodiklis „gyventojai, kuriems teikiamos paslaugos naujai pastatytais nuotekų surinkimo tinklais (rodiklio kodas – P. N. 053)“ 3 gyventojais, t. y. planuojamas pasiekti rodiklis iki 220 gyventojų.
2. tikslinamas Sutarties 18 punktas. UAB „Molėtų vanduo“ ir Molėtų rajono savivaldybės administracija sutaria, jog viena dalis projekto įgyvendinimo metu sukurto turto po projekto bus valdoma projekto vykdytojo UAB „Molėtų vanduo“ nuosavybės teise, o kita dalis – Molėtų rajono savivaldybės administracijos nuosavybės teise. Projekto metu sukurtas turtas paskirstomas sekančiai:

2.1. Sutarties 2.1. papunktyje nurodytas turtas: geriamo vandens tiekimo tinklų Molėtų mieste M. Apeikytės g., Tiesos g., Dariaus ir Girėno g., Amatų g., Žaliosios g. ,Medžiotojų skersgatvyje statyba; 2.2. papunktyje nurodytas turtas: nuotekų surinkimo tinklų Molėtų mieste Kauno g., M. Apeikytės g., Tiesos g., Dariaus ir Girėno g., Amatų g., Žaliosios g. ,Medžiotojų skersgatvyje statyba; 2.3. papunktyje nurodytas turtas: nuotekų surinkimo tinklų Molėtų mieste M. Apeikytės gatvėje rekonstrukcija ir 2.5 papunktyje nurodytas turtas: vandens tiekimo ir buitinių nuotekų tinklų nauja statyba Molėtuose (Sporto g. ir Vilniaus g.) ir buitinių nuotekų tinklų nauja statyba Molėtuose (Žvyrakalnio kvartale) – registruoti UAB „Molėtų vanduo“ nuosavybe;

2.2. Sutarties 2.5. papunktyje nurodytas turtas: vandens tiekimo tinklų nauja statyba Molėtuose (Žvyrakalnio kvartale) ir 2.6. papunktyje nurodytas projekto įgyvendinimo metu sukurtas turtas: naujų vandens tiekimo ir buitinių nuotekų tinklų tiesimas Molėtų mieste (Serbentų g. ir Slyvų g.) – registruoti Molėtų rajono savivaldybės administracijos nuosavybe.

3. Patikslinti Jungtinės veikos sutarties 25.3. papunktį „atsiskaityti su paslaugų tiekėjais, darbų vykdytojais pagal sudarytų sutarčių nuostatas“ pakeisti į „užtikrinti atsiskaitymą su paslaugų tiekėjais, darbų vykdytojais pagal sudarytų sutarčių nuostatas“.

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

Laiku įgyvendintas projektas ir užtikrinamas projekto veiklų apmokėjimas.

1. **Lėšų poreikis ir jų šaltiniai:**

Papildomų lėšų šiam sprendimui nereikia.

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.